Gambiitti (sarjakuvahahmo)

Gambiitti, oikealta nimeltään Remy LeBeau, on Marvel Comicsin sarjakuvahahmo, joka seikkailee Ryhmä-X:n joukoissa. Hän on mutantti, joka pystyy lataamaan esineisiin energiaa. Heittämällä ja vapauttamalla energian, hän saa aikaan "pommeja". Hän käyttää usein pelikortteja tähän tarkoitukseen, minkä lisäksi hänellä on sauva, joka muuttuu hohtavaksi hänen ladattua sen. Lisäksi Gambiitti on mestarivaras.

 Historia 
Gambiitti oli koditon kadulla harhaileva poika, kun New Orleansin Varkaiden Killan johtaja Jean-Luc LeBeau adoptoi hänet. Varkaiden Killan ja kilpailevan Salamurhaajien Killan välisen rauhansopimuksen osana Gambiitin ja Salamurhaajien Killan johtajan lapsenlapsen Bella Donna Boudreauxin välille järjestettiin avioliitto. Bella Donnan veli Julien kuitenkin vastusti avioliittoa ja haastoi Gambiitin kaksintaisteluun. Julien haavoittui vakavasti ja Gambiitin oli pakko lähteä New Orleansista estääkseen sodan kahden killan välillä.

Gambiitti kiersi maailmaa ja hioi kykyjään mestarivarkaana apunaan mutanttikyky ladata esineet räjähtävällä energialla. Hän käytti ladattuja pelikortteja tyypillisenä aseenaan. Eräässä vaiheessa Gambiitti suostui kokoamaan Marauderit, ryhmän mutanttisalamurhaajia Herra Pahuudelle. Gambiitti ei tajunnut, että Pahuus käyttäisi Maraudereita teurastamaan maan alla elelevät mutantit, joita kutsutaan Morlokeiksi.

Gambiitti tapasi X-mies Stormin, joka oli muuttunut muistinsa menettäneeksi lapseksi ja ryhtynyt varkaaksi. Yhdessä he pakenivat Stormin vihollista Varjokuningasta, ja heistä tuli partnerit. Myöhemmin, kun professori Charles Xavier palasi pitkältä avaruusmatkaltaan, muistinsa ja ikänsä takaisin saanut Storm sai Gambiitin liittymään Ryhmä-X:ään. Gambiitti on pysynyt ryhmässä siitä lähtien ja rakastunut tiimitoveriinsa Rogueen. Heidän suhteensa on kuitenkin jatkuvaa myrskyä. Mitä Bella Donnaan tulee, hän on nykyään Gambiitin vihollinen. Ryhmä-X sai tietää, että Gambiitti oli vastuussa Morlokkien teurastuksesta. Hän lähtikin syyllisyyden takia välillä pois tiimistä, mutta on sittemmin palannut takaisin.

Vaihtoehtoisessa tulevaisuudessa, jossa X-mies Piispa syntyi, Gambiitista on tullut ikääntynyt ihminen joka todisti, kun eräs Ryhmä-X:n omista petti tiimin. Piispa epäili Gambiittia aikansa kunnes näki, kuinka Xavierin mieli synnytti pahuuden olennon, Onslaughtin.

Myöhemmin suomeksi julkaisemattomassa tarinassa Tuho tekee Gambiitista ratsumiehensä, mutta erinnäisten vaiheitten kautta Gambiitti vapautuu tämän ikeen alta. Valitettavasti samassa tarinassa Roguen voimat kokevat rajun muutoksen ja hänen kosketuksestaan tulee välittömästi tappava. Herra Pahuus kidnappaa Roguen ja tarjoaa Gambiitille jäsenyyttä Maraudereissa, joka suostuu, ettei Roguelle kävisi mitenkään. Tämä päätös johti Gambiitin usein vastakkain entisten tiimitovereittensa Ryhm-X:än kanssa. Kun mutanttien messias syntyi Gambiitti johti marauderien iskuryhmää, joka kaappasi vauvan. Samaan aikaan Mystikko on tappanut Pahuuden painamalla tämän kasvot kuolemaisillaan olevan Roguen kasvoihin. Mystikko parantaa Roguen vauvan avulla ja Gambiitti jättää marauderit voimatta seurata Rogueta, koska tämä vannotti hänet jättämään hänet, jos hän todella rakastaa häntä.

 Voimat ja varusteet 
Gambiitilla on ikäisensä ja kokoisensa tiukasti treenaavan miehen voimat ja hän on loistava lähitaistelija, joka käyttää katutappelutyyliä ja akrobatiaa.

Gambiitilla on mutanttikyky ottaa yhteyttä jonkin esineen potentiaalienergiaan ja muuttaa se kineettiseksi energiaksi. Kun Gambiitti lataa näin esineen kineettisellä energialla ja heittää sen kohteeseen, esine vapauttaa energian räjähtäen iskeytyessään kohteeseen.
Yleensä Gambiitti käyttää heittopiikkejä ja pelikortteja.

Gambiitti osaa puhua ranskaa ja englantia ja osaa heittää pieniä esineitä kuten veitsiä tai pelikortteja suurella tarkkuudella.

 Gambiitti muissa medioissa 
 Videopelit 

 Gambiitti esiintyy pelattavana hahmona Software Creationsin vuonna 1992 julkaisemassa Spider-Man and the X-Men: Arcade's Revenge -pelissä.
 Gambiitti on pelattava hahmo molemmissa Marvel vs. Capcom -peleissä. Gambiitin äänenä toimi Tony Daniels, joka toimii hahmon äänenä myös pelissä X-Men: Next Dimension. 
 Gambiitti on pelattava hahmo peleissä X-Men Legends ja X-Men Legends II: Rise of Apocalypse äänenään Scott MacDonald. 
 Gambiitti on pomovastus X-Men Origins: Wolverine -elokuvaan perustuvassa pelissä. Gambiitin äänenä toimi Chris Edgerly.

 Televisio 
 Gambiitti on yksi päähahmoista vuoden 1992 X-Men -animaatiosarjassa aina ensimmäisestä jaksosta lähtien. Gambiitilla on myös sarjassa suhde Roguen kanssa. Hahmon äänenä toimi Chris Potter ja sarjan viimeisellä tuotantokaudella Tony Daniels.
 Gambiitti vierailee muun Ryhmä-X:n kanssa vuoden 1994 Hämähäkkimies-animaatiosarjan jaksoissa "Hämähäkkimutantti" ja "Mutanttien kosto". Hahmon äänenä toimi jälleen Tony Daniels.
 Gambiitti ei sarjan X-Men: Evolution alussa esiinny lainkaan, vaan ilmestyy kolmannella kaudella. Lisäksi hän on Magneton alainen, eikä ole Ryhmä X:n jäsen. Sarjassa myös vihjaistaan että Gambiitin ja Roguen välillä olisi jotain. Hahmon äänenä toimi Alessandro Juliani.
 Sarjassa Wolverine and the X-Men Gambiitti ei ole Ryhmä-X:n jäsen vaan rahaa vastaan toimiva varas. Hahmon äänenä toimii Phil LaMarr.

 Elokuvat 
 X-Men-elokuvasarja 
 Elokuvassa X-Men 2 Gambiitin nimen voi nähdä Strykerin tietokoneella johon Mystikko hakkeroituu. Hahmolle oli suunniteltu cameorooli, jonka olisi hoitanut James Bamford.
 Josh Holloway, Channing Tatum ja James Franco olivat kaikki ehdokkaita näyttelemään Gambiittia elokuvassa X-Men: Viimeinen kohtaaminen, mutta hahmo poistettiin juonesta. Huhun mukaan hahmo vilahtaa elokuvassa, mutta asiaan ei ole saatu varmistusta.
 Taylor Kitsch näyttelee Gambiittia elokuvassa X-Men Origins: Wolverine. Fanit olivat yleisesti tyytyväisiä hahmoon ja on alettu levittämään huhua, että hahmo saisi oman elokuvansa. Asiasta ei ole vielä täyttä varmuutta.
 Channing Tatumin oli alun perin tarkoitus näytellä Gambiittia hahmolle suunnitellussa sooloelokuvassa, mutta projekti peruttiin, kun The Walt Disney Company osti 20th Century Foxin.

 Marvel Cinematic Universe 
 Channing Tatum näytteli Remy LeBeau’ta / Gambiittia Marvel Cinematic Universen elokuvissa.
 Hahmo teki ensiesiintymisen elokuvassa Deadpool & Wolverine (2024), jossa hän oli yksi Tyhjyyteen päätyneistä varianteista, joiden muodostama vastarintaliike vastusti Cassandra Novaa.
 Gambiitti tulee esiintymään myös elokuvassa Avengers: Doomsday (2026).

 Hahmoa näytelleet 
 Vuodet  Näyttelijät  Sarjat  Elokuvat  Konsolipelit 1992–1996  Chris Potter  X-Men   1995–2002  Tony Daniels  X-MenHämähäkkimies   X-Men vs. Street FighterMarvel vs Capcom: Clash of the Super HeroesMarvel vs. Capcom 2: New Age of HeroesX-Men: Mutant AcademyX-Men: Mutant Academy 2X-Men: Next Dimension 2002–2003  Alessandro Juliani  X-Men: Evolution   2004–2005  Scott MacDonald    X-Men LegendsX-Men Legends 2: Rise of Apocalypse 2008–2009  Phil LaMarr  Wolverine and the X-Men    2009, 2011  Chris Edgerly    X-Men Origins: WolverineX-Men: Destiny 2009  Taylor Kitsch   X-Men Origins: Wolverine   2024–  A. J. LoCascio  X-Men ’97   Marvel Rivals 20242026  Channing Tatum   Deadpool & WolverineAvengers: Doomsday  

 Lähteet 

Luokka:Marvel-universumin mutantit
Luokka:Ryhmä-X
Luokka:Kuvitteelliset palkkasoturit
Luokka:Marvel-universumin kamppailulajien harrastajat